**Ένα Πάσχα που θυμάμαι με αγάπη**

Ένα Πάσχα που θυμάμαι με αγάπη, είναι αυτό του 2012. Αυτές τις ημέρες που είμαστε κλεισμένοι στο σπίτι, τακτοποιήσαμε φωτογραφίες και βρήκαμε τις φωτογραφίες εκείνου του Πάσχα.

Είμαστε στην μεγάλη αυλή του παππού στα Τρίκαλα, ο αδελφός μου ο Σωτήρης, εγώ και τα τέσσερα ξαδέλφια μας μπροστά στις σούβλες με τα αρνιά και πίσω μας φαίνονται ο παππούς, η γιαγιά και η αδελφή της.

Ο παππούς μου μαζί με τον μπαμπά μου είχαν σηκωθεί νωρίς το πρωί και είχαν αρχίσει να ετοιμάζουν τα κάρβουνα. Η μαμά μου, η γιαγιά μου και οι θείες έφτιαχναν διάφορα μεζεδάκια και έψηναν πίτες. Τα παιδιά όλα παίζαμε μπάλα στην αυλή, κάναμε ποδήλατο και βόλτες στην γειτονιά. Ο μπαμπάς μου μας πήγε όλα τα παιδιά σε ένα περίπτερο να κεράσει παγωτά για την γιορτή μου. Είμαι τυχερή γιατί γιορτάζω 2 φορές τον χρόνο, του Αγ. Αντωνίου και το Πάσχα!

Όταν ψήθηκαν τα αρνιά, στρώσαμε τα τραπέζια για να φάμε όλοι μαζί. Ευτυχώς είχαν ετοιμάσει και μπιφτέκια διότι εγώ δεν τρώω αρνί. Ήμασταν όλοι μαζί και είχαμε περάσει τέλεια.

Φέτος θα είναι όλα διαφορετικά. Δεν θα δούμε τα ξαδέλφια μας. Το καλοκαίρι όμως που θα τους συναντήσουμε, θα πούμε τα νέα μας και θα παίζουμε όλη την μέρα!

Καλό Πάσχα,

Αντωνέλα